VIEŠOSIOS ĮSTAIGOS CENTRINĖS PROJEKTŲ VALDYMO AGENTŪROS

DIREKTORIUS

ĮSAKYMAS

DĖL EUROPOS SĄJUNGOS INVESTICIJŲ ADMINISTRAVIMO INFORMACINĖS SISTEMOS TVARKOS APRAŠO PAKEITIMO

2023 m. rugsėjo 25 d. Nr. 2023/8-369

Vilnius

Vadovaudamasi Lietuvos Respublikos finansų ministro 2022 m. birželio 22 d. įsakymu Nr. 1K-237 „Dėl 2021-2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano "Naujos kartos Lietuva" įgyvendinimo“ patvirtintų Projektų administravimo taisyklių 6 ir 8 punktais bei Viešosios įstaigos Centrinės projektų valdymo agentūros įstatų 39.4 papunkčiu:

pakeičiu viešosios įstaigos Centrinės projektų valdymo agentūros direktoriaus 2023 m. liepos 18 d. įsakymu Nr. 2023/8-307 „Dėl Europos Sąjungos investicijų administravimo informacinės sistemos naudojimo tvarkos aprašo ir Duomenų teikimo per Europos Sąjungos investicijų administravimo informacinės sistemos mainų svetainę tvarkos aprašo patvirtinimo“ patvirtintą Europos Sąjungos investicijų administravimo informacinės sistemos tvarkos aprašą:

1.	pakeičiu 2 punktą ir jį išdėstau taip:

„2.	Apraše vartojamos sąvokos suprantamos taip, kaip jos apibrėžtos ar vartojamos:

2.1. 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ administravimo taisyklėse (toliau – IPPAT), Projektų administravimo ir finansavimo taisyklėse (toliau – PAFT), Finansinių priemonių įgyvendinimo taisyklėse (toliau – FPĮT), patvirtintose Lietuvos Respublikos finansų ministro 2022 m. birželio 22 d. įsakymu Nr. 1K-237 „Dėl 2021–2027 metų Europos Sąjungos fondų investicijų programos ir ekonomikos gaivinimo ir atsparumo didinimo plano „Naujos kartos Lietuva“ įgyvendinimo“;

2.2. 2021–2027 metų Europos Sąjungos fondų investicijų programos įgyvendinimo Lietuvoje bendruosius nuostatuose, 2021–2027 metų Europos Sąjungos fondų investicijų programos vadovaujančiosios institucijos funkcijų paskirstymo Lietuvos Respublikos finansų ministerijos administracijos padaliniams apraše, 2021–2027 metų Europos Sąjungos fondų investicijų programos administruojančiųjų institucijų ir tarpinės institucijos funkcijų sąraše, patvirtintuose Lietuvos Respublikos finansų ministro 2021 m. liepos 2 d. įsakymu Nr. 1K-237 „Dėl funkcijų paskirstymo įgyvendinant 2021–2027 metų Europos Sąjungos fondų investicijų programą“;

2.3. INVESTIS nuostatuose, INVESTIS duomenų saugos nuostatuose, INVESTIS naudotojų administravimo taisyklėse, patvirtintuose Lietuvos Respublikos finansų ministro 2022 m. liepos 28 d. įsakymu Nr. 1K-274 „Dėl Europos Sąjungos investicijų administravimo informacinės sistemos steigimo“;

2.4. Prieigos teisių prie išorinių ir vidinių informacinių sistemų, registrų, interneto svetainių ir komunikavimo bei bendradarbiavimo priemonių suteikimo ir panaikinimo tvarkoje, patvirtintoje viešosios įstaigos Centrinės projektų valdymo agentūros direktoriaus 2022 m. balandžio 13 d. įsakymu Nr. 2021/8-140 „Dėl prieigos teisių prie išorinių ir vidinių informacinių sistemų, registrų, interneto svetainių ir komunikavimo bei bendradarbiavimo priemonių suteikimo ir panaikinimo tvarkos tvirtinimo“ (toliau – Prieigos teisių tvarka).“;

2.	pakeičiu 18.1 papunktį ir jį išdėstau taip:

„18.1. šio Aprašo skyriaus „INVESTIS naudotojų administravimas“ poskyryje aprašyta tvarka, vadovaujantis INVESTIS Naudotojų administravimo taisyklėmis ir Prieigos teisių tvarka, administruoja INVESTIS naudotojus, INVESTIS funkcinius administratorius, INVESTIS žinynų administratorius ir jų prieigos teises;“;

3.	papildau 36¹ punktu:

„36¹. INVESTIS naudotojai, INVESTIS funkciniai administratoriai ir INVESTIS žinynų administratoriai, kurie yra CPVA darbuotojai, ir jų prieigos teisės administruojami vadovaujantis Prieigos teisių tvarkoje nustatyta tvarka.“;

4.	pakeičiu 1 priedą „Institucijų INVESTIS naudotojų teisių rinkiniai“ ir išdėstau jį nauja redakcija (pridedama).

Direktorė	Lidija Kašubienė